ਪਾਪੜੀ ਚਾਟ
ਪਾਪੜੀ ਚਾਟ ਇੱਕ ਪ੍ਰਸਿੱਧ ਰਵਾਇਤੀ ਫਾਸਟ ਫੂਡ ਅਤੇ ਪਕਵਾਨ ਹੈ ਜੋ ਕਿ ਭਾਰਤੀ ਉਪ-ਮਹਾਂਦੀਪ, ਖਾਸ ਕਰ ਕੇ ਉੱਤਰੀ ਭਾਰਤ, ਬੰਗਲਾਦੇਸ਼ ਅਤੇ ਪਾਕਿਸਤਾਨ ਵਿੱਚ ਬਹੁਤ ਮਸ਼ਹੂਰ ਹੈ। ਭਾਰਤ ਵਿੱਚ ਵੱਖ-ਵੱਖ ਤਰ੍ਹਾਂ ਦੇ ਪਕਵਾਨਾਂ ਨੂੰ ਪਾਪੜੀ-ਚਾਟ ਆਖਦੇ ਹਨ। 

ਅਮਰੀਕਾ ਵਿੱਚ ਕੁਝ ਰੈਸਟੋਰਟ ਇਸ ਪਕਵਾਨ ਨੂੰ ਰਵਾਇਤੀ ਪਕਵਾਨ ਦੇ ਤੌਰ ਉੱਤੇ ਦਿੰਦੇ ਹਨ।

ਤਿਆਰੀ 
ਪਾਪੜੀ ਚਾਟ ਨੂੰ ਗੁੰਨੇ ਹੋਏ ਆਟੇ ਨੂੰ ਆਕਾਰ ਦੇ ਕੇ ਤਲ ਦਿੱਤਾ ਜਾਂਦਾ ਹੈ। ਉਸ ਤੋਂ ਬਾਅਦ ਇਸਨੂੰ ਉਬਲੇ ਹੋਏ ਆਲੂ, ਮਟਰ, ਦਹੀਂ, ਅਤੇ ਇਮਲੀ ਦੀ ਚਟਨੀ ਨਾਲ ਮਿਲਾ ਕੇ ਖਾਇਆ ਜਾਂਦਾ ਹੈ। ਇਸਦੇ ਉਪਰ ਚਾਟ ਮਸਾਲਾ ਅਤੇ ਸੇਵ ਪਾਕੇ ਇਸਨੂੰ ਸਜਾ ਦਿੱਤਾ ਜਾਂਦਾ ਹੈ। ਪਾਪੜੀ ਨੂੰ ਆਟੇ, ਘੀ, ਤੇਲ, ਪੁਦੀਨਾ, ਅਤੇ ਦੂਜੇ ਮਸਾਲੇ ਪਾਕੇ ਇਸਦਾ ਆਟਾ ਗੁੰਨਿਆ ਜਾਂਦਾ ਹੈ। ਕਈ ਵਾਰ ਇਸ ਵਿੱਚ ਪੁਦੀਨਾ, ਧਨੀਆ ਅਤੇ ਮਸਾਲੇ ਵੀ ਵਰਤੇ ਜਾਂਦੇ ਹਨ। ਇਸਦਾ ਸਵਾਦ ਮੀਠਾ, ਖੱਟਾ, ਅਤੇ ਮਸਾਲੇਦਾਰ ਹੁੰਦਾ। ਇਸਦਾ ਕਰੀਮੀ ਅਤੇ ਕੁਰਕੁਰਾ ਟੈਕਸਟ ਹੁੰਦਾ ਹੈ।

ਨਿਰੁਕਤੀ 
ਪਾਪੜੀ ਪਾਪੜ ਦੀ ਬਨਾਵਟ ਤਰਾਂ ਹੁੰਦੀ ਹੈ ਅਤੇ ਚਾਟ ਸੰਸਕ੍ਰਿਤ ਦੇ ਸ਼ਬਦ ਤੋਂ ਲਿੱਤਾ ਗਿਆ ਹੈ ਜਿਸਦਾ ਅਰਥ ਹੈ "ਚੱਟਣਾ", ਮਤਲਬ ਉਂਗਲੀ ਨਾਲ ਚੱਟ ਕੇ ਇੱਕ ਅਵਾਜ਼ ਨੂੰ ਦਰਸ਼ਾਉਣਾ - ਜੋ ਕੀ ਬਹੁਤ ਸਾਰੇ ਫਾਸਟ ਫੂਡ ਅਤੇ ਸਨੈਕ ਦੇ ਲਈ ਵਰਤਿਆ ਜਾਂਦਾ ਹੈ। ਹਿੰਦੀ ਵਿੱਚ ਚਾਟ ਦਾ ਮਤਲਬ ਗਾੜ੍ਹੀ ਕਰੀਮ ਹੈ। ਇਹ ਸ਼ਬਦ ਬਹੁਤ ਸਾਰੇ ਪਕਵਾਨਾਂ ਦੇ ਲਈ ਭਾਰਤ ਵਿੱਚ ਵਰਤਿਆ ਜਾਂਦਾ ਹੈ।

ਪਾਪੜੀ ਦੀ ਇੱਕ ਵਿਧੀ, ਮਾਨਾਸੋਲਾਸਾ ਵਿੱਚ ਦੱਸੀ ਗਈ ਹੈ, ਜੋ ਕੀ ਸੋਮਸ਼ਵਾਰਾ ਦੁਆਰਾ ਇੱਕਠੀ ਕਿੱਤੀ ਗਿਆ, ਸੰਸਕ੍ਰਿਤ ਦਾ ਗਿਆਨਕੋਸ਼ ਹੈ। ਸੋਮਸ਼ਵਾਰਾ ਅੱਜ ਦੇ ਕਰਨਾਟਕ ਰਾਜ ਦੀ ਹਕੂਮਤ ਦਾ ਸਰਤਾਜ ਸੀ।

ਪੁਦੀਨੇ ਦੀ ਚਟਨੀ 
ਪੁਦੀਨੇ ਦੀ ਚਟਨੀ ਲਈ ਪਹਿਲਾਂ ਉਬਲਦੇ ਪਾਣੀ ਵਿੱਚ, ਪੁਦੀਨਾ ਅਤੇ ਧਨੀਆ ਪਾ ਦੋ ਅਤੇ ਫੇਰ ਧੋਕੇ ਇੰਨਾਂ ਨੂੰ ਕੱਟ ਲੋ। ਫੇਰ ਬਲੈਨਡਰ ਨਾਲ ਇੰਨਾ ਦਾ ਮਿਸ਼ਰਣ ਬਣਾ ਲੋ। ਹੁਣ ਸਵਾਦ ਲਈ ਨਮਕ, ਮਿਰਚ ਪਾਕੇ ਮਿਲਾ ਦੋ। ਇਸਨੂੰ 2-3 ਦਿਨ ਲਈ ਫਰਿਜ਼ ਵਿੱਚ ਰੱਖ ਦੋ।

ਗਲੀ ਭੋਜਨ 
ਪਾਪੜੀ ਚਾਟ ਨੂੰ ਭਾਰਤ ਵਿੱਚ ਅਕਸਰ ਰੇੜੀਆਂ ਅਤੇ ਦੁਕਾਨਾਂ ਤੇ ਖਾਇਆ ਜਾਂਦਾ ਹੈ। ਭਾਰਤ ਵਿੱਚ ਬਾਕੀ ਖੇਤਰਾਂ ਦੇ ਮਾਮਲੇ ਇਸਨੂੰ ਉੱਤਰੀ ਭਾਰਤ ਵਿੱਚ ਜ਼ਿਆਦਾ ਸੇਵਨ ਕਿੱਤਾ ਜਾਂਦਾ ਹੈ।

ਹਵਾਲੇ

ਬਾਹਰੀ ਲਿੰਕ
 

ਭਾਰਤੀ ਖਾਣਾ
ਪਾਕਿਸਤਾਨੀ ਖਾਣਾ
ਫ਼ਾਸਟ ਫੂਡ